
PATVIRTINTA

Šakių rajono savivaldybės 

administracijos direktoriaus

2014 m. birželio 17 d. įsakymu Nr. AT-592
ŠAKIŲ RAJONO SAVIVALDYBĖS ADMINISTRACIJOS 
VYRIAUSIOJO SPECIALISTO 
PAREIGYBĖS APRAŠYMAS

I. PAREIGYBĖS CHARAKTERISTIKA


1. Rajono savivaldybės administracijos vyriausiojo specialisto pareigybė yra karjeros valstybės tarnautojo.


2. Pareigybės lygis – A.

3. Pareigybės kategorija – 9.
II. PASKIRTIS

4. Šakių rajono savivaldybės administracijos vyriausiojo specialisto pareigybė yra reikalinga valstybinių (perduotų savivaldybei) funkcijų civilinės saugos organizavimo atlikimui.
III. VEIKLOS SRITIS

5. Šiais pareigas einantis valstybės tarnautojas vykdo funkcijas bendrojoje veiklos srityje – valstybės tarnyboje ir specialiojoje veiklos srityje – organizuoja civilinės saugos įgyvendinimą savivaldybės administracijoje. 

IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI
6. Valstybės tarnautojas, einantis šias pareigas, turi atitikti šiuos specialius reikalavimus:
6.1. turėti aukštąjį universitetinį technologijos mokslų studijų srities arba jam prilygintą išsilavinimą;
6.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais civilinės saugos veiklą. 

6.3. mokėti valdyti, kaupti, sisteminti, apibendrinti informaciją ir rengti išvadas.

6.4. savarankiškai planuoti ir organizuoti civilinės saugos veiklą.

6.5.  žinoti raštvedybos taisykles, teisės aktų rengimo tvarką.
6.6. dirbti su programomis MS Word, MS Excel, MS Outlook, Internet Explorer. 
V. ŠIAS PAREIGAS EINANČIO VALSTYBĖS TARNAUTOJO FUNKCIJOS
7. Šias pareigas einantis valstybės tarnautojas vykdo šias funkcijas:

7.1. organizuoja rajono savivaldybės galimų pavojų ir ekstremaliųjų situacijų rizikos analizę, ekstremaliųjų situacijų valdymo plano ir jo priedų parengimą, viešajį svarstymą, derinimą, tvirtinimą, paskirstymą, peržiūrą ir atnaujinimą, rajono savivaldybės ekstremaliųjų situacijų prevencijos priemonių plano parengimą;

7.2. organizuoja rajono savivaldybės ekstremalių situacijų komisijos ir rajono savivaldybės ekstremaliųjų situacijų operacijų centro sudarymą, rengia nuostatų projektus;


7.3. Vyriausybės nustatyta tvarka organizuoja savivaldybės lygio civilinės saugos pratybas;


7.4. gresiant ar susidarius ekstremaliajai situacijai, organizuoja gelbėjimo, paieškos ir neatidėliotinus darbus ir telkia visas savivaldybėje esančias civilinės saugos sistemos pajėgas gresiančioms ar susidariusioms ekstremaliosioms situacijoms likviduoti ir jų padariniams šalinti, gyventojams kolektyvinės apsaugos statiniuose apsaugoti, jiems evakuoti;
7.5. organizuoja rajono savivaldybės gyventojų švietimą civilinės saugos klausimais;

7.6. organizuoja, Vyriausybės nustatyta tvarka, kolektyvinės apsaugos statinių poreikio nustatymą;


7.7. kontroliuoja, kaip ūkio subjektuose ir kitose įstaigose vykdomi civilinės saugos sistemos uždaviniai, laikomasi Civilinės saugos įstatymo ir kitų civilinę saugą reglamentuojančių teisės aktų reikalavimų;

7.8.  kartu su civilinės saugos sistemos pajėgomis organizuoja sanitarinį švarinimą ir kitas radiacinio, cheminio ir biologinio kenksmingumo pašalinimo priemones susidarius ekstremaliosioms situacijoms;

7.9. organizuoja tarpusavio pagalbos planų su gretimomis savivaldybėmis sudarymą;

 
7.10. teikia pasiūlymus dėl  prašymų gretimos (gretimų) savivaldybės (savivaldybių) pagalbos gyventojams evakuoti, gelbėjimo, paieškos ir neatidėliotiniems darbams atlikti, ekstremaliajam įvykiui ar ekstremaliosioms situacijoms likviduoti ir jų padariniams šalinti, kai savivaldybėje esančių civilinės saugos sistemos pajėgų ir materialinių išteklių nepakanka;

7.11. rengia administracijos direktoriaus įsakymų ir kitų dokumentų civilinės saugos klausimais projektus tam, kad būtų įgyvendinti savivaldybės administracijos nuostatuose numatyti tikslai;

7.12. renka iš visų savivaldybėje esančių civilinės saugos sistemos subjektų, gyventojų duomenis, reikalingus civilinės saugos uždaviniams vykdyti, ir Priešgaisrinės apsaugos ir gelbėjimo departamento direktoriaus nustatyta tvarka kaupia, tvarko ir teikia juos Priešgaisrinės apsaugos ir gelbėjimo departamentui; 
7.13. organizuoja gyventojų, valstybės ir savivaldybių institucijų ir įstaigų, kitų įstaigų ir ūkio subjektų perspėjimą ir informavimą apie gresiančią ar susidariusią ekstremaliąją situaciją, galimus ekstremaliosios situacijos padarinius ir priemones jiems pašalinti ir apsisaugojimo nuo ekstremaliosios situacijos būdus;
7.14.  organizuoja pagalbos teikimą nukentėjusiesiems ekstremaliųjų įvykių ir ekstremaliųjų situacijų metu bei ekstremaliųjų įvykių ir ekstremaliųjų situacijų metu nutrauktų komunalinių paslaugų teikimo atnaujinimą;

7.15. vykdo kitus rajono savivaldybės vadovų nenuolatinio pobūdžio pavedimus tam, kad būtų įgyvendinti savivaldybės administracijos strateginiai tikslai.
VI. ŠIAS PAREIGAS EINANČIO VALSTYBĖS TARNAUTOJO PAVALDUMAS


8. Šias pareigas einantis valstybės tarnautojas tiesiogiai pavaldus rajono savivaldybės administracijos direktoriui.
____________________________________
Susipažinau 

